**INFORMACIJA**

**o „AMANDMANIMA NA PRIJEDLOG ZAKONA O ŠUMAMA“ poslanice Majre Dautbegović ispred Kluba poslanika SDA u Predstavničkom domu Parlamenta Federacije Bosne i Hercegovine**

Vlada Federacije Bosne i Hercegovine je na 110. sjednici održanoj 07.07.2017. godine u Sarajevu usvojila Prijedlog zakona o šumama i uputila ga u parlamentarnu proceduru.

25. sjednica Predstavničkog doma Parlamenta Federacije Bosne i Hercegovine bila je zakazana za 27.9.2021. godine, a na čijem dnevnom redu se nalazio Prijedlog zakona o šumama. Na prijedlog Fadila Novalića, premijera Vlade Federacije Bosne i Hercegovine, ova tačka dnevnog reda je odgođena za narednu sjednicu Predstavničkog doma Parlamenta Federacije Bosne i Hercegovine.

Poslanica Majra Dautbegović ispred Kluba poslanika SDA uputila je amandmane na Prijedlog zakona o šumama, a putem sekretara Vlade Federacije Bosne i Hercegovine dostavljeni su ovom Ministarstvu radi davanja prijedloga izjašnjenja na iste **sa opaskom da amandmani nisu dostavljeni u roku predviđenim Poslovnikom**.

Federalno ministarstvo poljoprivrede, vodoprivrede i šumarstva je razmotrilo navedene amandmane i smatra da su pojedina predložena rješenja data predmetnim aktom (amandmanima) osnovana, a također smatramo da se pojedinim amandmanima ne doprinosi poboljšanju teksta Zakona jer bi se istim usložnjavala primjena Zakona.

U skladu sa prethodno navedenim, dajemo sljedeće mišljenje i obrazloženje o „Amandmanima na Prijedlog zakona o šumama“ koje je dostavila poslanica Majra Dautbegović ispred Kluba poslanika SDAu Predstavničkom domu Parlamenta Federacije Bosne i Hercegovine:

**AMANDMAN I**

Ovaj amandman se ne može prihvatiti.

U članu 53. Prijedloga je detaljno propisan način osnivanja šumskoprivrednog društva (korisnika šuma) kojem se povjeravaju poslovi gospodarenja državnim šumama i vlasništvo nad istim.

Jedinstveni cjenovnik šumskih proizvoda već je propisan u članu 4. tačka (17) i članu 53 stav (14) Prijedloga zakona.

**AMANDMAN II**

Ovaj amandman se može djelimično prihvatiti. Prihvaća se dio amandmana koji se odnosi na član 10. stav (5) Prijedloga zakona u pogledu produženja izvršenja radova do kraja uređajnog perioda, ali na način da se stav odnosi na sve radove i investicije, a ne samo za sječu. Član 10. stav (5) bi glasio:

„Kada se u protekloj godini uređajnog perioda realizuje manje ili više radova i investicija od predviđenog godišnjeg plana u okviru šumskoprivrednog područja zbog nepogoda uzrokovanih biotičkim ili nebiotičkim uticajima iz člana 26. ovog zakona, potrebno je u narednim godinama uređajnog perioda planirati i realizovati preostali dio radova i investicija“.

**AMANDMAN III**

Ovaj amandman se djelimično prihvaća na način da se u članu 50. stav (2) Prijedloga u prvoj rečenici brišu riječi „, kao i putem zamjene zemljišta“ te se u ovom stavu brišu i druga i treća rečenica. Također, u ovom članu briše se stav (7), a u članu 101. stav (1) briše se tačka 14.

U članu 61. Prijedloga propisana je procedura krčenja šuma, odnosno privođenja zemljišta krajnjoj namjeni u skladu sa planovima prostornog uređenja.

**AMANDMAN IV**

Ovaj amandman se može prihvatiti i ugrađuje su kao amandman Vlade Federacije BiH u izmijenjenom obliku.

**AMANDMAN V**

Ovaj amandman se ne može prihvatiti.

U članu 53. Prijedloga je detaljno propisan način osnivanja šumskoprivrednog društva (korisnika šuma) kojem se povjeravaju poslovi gospodarenja državnim šumama i vlasništvo nad istim. U skladu sa odredbama Ustava Federacije BiH - III. (2) c), h), federalne vlasti i kantoni zajednički su nadležni za politiku zaštite čovjekove okoline i korištenje prirodnih bogatstava.

**AMANDMAN VI**

Ovaj amandman se ne može prihvatiti.

Ovim stavom jedinica lokalne samouprave nije izuzeta iz mogućnosti podnošenja zahtjeva za krčenje šume ukoliko je vlasnik zemljišta.

**AMANDMAN VII**

Ovaj amandman se ne može prihvatiti.

U članu 53. Prijedloga je detaljno propisan način osnivanja šumskoprivrednog društva (korisnika šuma) kojem se povjeravaju poslovi gospodarenja državnim šumama i vlasništvo nad istim.

U skladu sa prethodno navedenim, Vladi Federacije BiH predlažemo usvajanje sljedećeg zaključka:

Na osnovu člana 19. stav 4. Zakona o Vladi Federacije Bosne i Hercegovine („Službene novine Federacije BiH“, br. 1/94, 8/95, 58/02, 19/03, 2/06 i 8/06), Vlada Federacije Bosne i Hercegovine, na \_\_\_\_\_\_\_\_\_\_\_\_ sjednici održanoj \_\_\_\_\_\_\_\_\_\_\_\_\_\_\_, donosi

**Z A K LJ U Č A K**

1. Usvaja se Informacija Federalnog ministarstva poljoprivrede, vodoprivrede i šumarstva o „amandmanima na Prijedlog zakona o šumama“ koje je dostavila poslanica Majra Dautbegović ispred Kluba poslanika SDA u Predstavničkom domu Parlamenta Federacije Bosne i Hercegovine.
2. Ovaj Zaključak stupa na snagu danom donošenja.

**V. broj:\_\_\_\_\_\_\_\_\_\_/2021 P R E M I J E R**

**Sarajevo, \_\_\_\_\_\_\_\_\_\_/2021 Fadil Novalić**